# Carmen Sarmiento

Carmen Sarmiento (Madrid, 30 d'agost de 1944) és una periodista espanyola de televisió especialitzada en temes internacionals i socials, amb especial dedicació a la dona. Primera corresponsal de guerra de la televisió espanyola, ha obtingut nombrosos premis com a reconeixement de la seva labor professional. El 2017 va rebre el Premi Clara Campoamor i el Premi Especial Mans Unides.

## Biografia

Va començar a treballar a Televisió Espanyola el 1968, on es va dedicar a realitzar reportatges en l'àrea d'Internacional dels serveis informatius.
Va desenvolupar el seu treball en programes com Informe semanal; Primera página, entre 1979 i 1980, i Objetivo en 1981.
Entre els esdeveniments històrics del segle XX que va viure en primera persona i va traslladar als espectadors, s'inclouen els cops d'estat en Portugal, Argentina, Grenada i Ghana. Va ser, a més, corresponsal de guerra a El Salvador, Nicaragua i Líban.
Al llarg dels anys ha entrevistat personatges rellevants com Iàssir Arafat, Fidel Castro o Rigoberta Menchú.
En 1984 va estrenar en TVE la sèrie de reportatges Los marginados amb la qual va collir premis i va guanyar prestigi professional. Aquesta sèrie es va mantenir en pantalla fins a 1991. La sèrie mostrava les difícils condicions de vida dels més desfavorits del planeta. En 1994 va abordar la problemàtica femenina en el Tercer Món amb Mujeres de América Latina i en 2000 realitzà Los excluidos, en col·laboració amb Mans Unides i de similars característiques que l'anterior.

## Llibres editats

* La mujer, una revolución en marcha
* Sánchez Albornoz, cuarenta años después
* Los marginados
* Viajes a la marginación
* Cuaderno de viaje de Los Excluidos

## Premis i reconeixements

* Premi Nacional de Periodisme
* Premi Nacional de l'Institut de la Dona pel programa “La mujer y el Tercer Mundo” i pel tractament donat a la dona en els seus documentals de TVE.
* Premi Nacional de Drets Humans (1984)
* Premi de l'Associació d'Informadors Gràfics (1984)
* Premi Mans Unides (1988) per “Etiopía el hambre que no cesa”
* Premi Unicef (Madrid, 1988) per “Hijos de la pobreza”
* Premi al Millor Documental del VIII Festival de Cinema realitzat per Dones per “Perú, la cólera del hambre"
* TP d'Or 2001 per la seva trajectòria professional.
* Premi Agustín Merello de la Comunicació (2002)
* IV Premi Participant Creem Igualtat 2011 en la categoria de Comunicació, atorgat pel Consell de les Dones del municipi de Madrid.
* Premi Clara Campoamor (2017)
* Premi special Manos Unidas (2017)
* Membre d'Honor SGE 2017. La Societat Geogràfica Espanyola li reconeix una trajectòria inspirant a generacions i despertant el gust per viatjar.
* Premi Periodisme Basc 2018, atorgat per l'Associació i el Col·legi Basc de Periodistes, Carmen Sarmiento ha estat guardonada “pel seu treball especialitzat en temes internacionals i socials, i la seva especial dedicació a la dona”.
* XV Premi Internacional de Periodisme Manuel Alcántara 2018.
* XXV Premis de Comunicació no sexista 2018, atorgat per l'Associació de Dones Periodistes de Catalunya.

## Referències

* 1 2 3 «Sarmiento, Carmen (1944-)». Pares. Portal d'Arxius Espanyols. Ministeri de Cultura - Govern d'Espanya. [Consulta: juny 2020].
* ↑ «Carmen Sarmiento: 'He tenido el dramático privilegio de filmar la muerte en directo'» (en castellà). Asociación de la Premsa de Madrid, 02-02-2023. [Consulta: juny 2024].
* ↑ «La 2 estrena el próximo domingo la serie documental 'Los excluidos'». El País, 17-05-2000.
* ↑ «Consejo de las Mujeres del Municipio de Madrid – Histórico» (en espanyol europeu). [Consulta: 3 octubre 2018].
* ↑ «Miembro de Honor SGE 2017 - Carmen Sarmiento | Sociedad Geográfica Española» (en castellà). , 01-02-2018 [Consulta: 25 novembre 2018].
* ↑ «Josemari Iriondo, César Coca y Carmen Sarmiento, Premios Periodistas Vascos. Noticias de Gipuzkoa» (en castellà). [Consulta: 25 novembre 2018]. Arxivat 2018-11-26 a Wayback Machine. «Còpia arxivada». Arxivat de l'original el 2018-11-26. [Consulta: 18 octubre 2019].
* ↑ «Carmen Sarmiento: «Sin la participación de las mujeres no puede haber derechos humanos»» (en castellà). , 24-04-2018 [Consulta: 25 novembre 2018].
* ↑ «Mujeres RTVE y los programes de RNE 'Gente despierta' y 'Feminismes', Premios de Comunicación no sexista 2018 - RTVE.es» (en castellà). , 22-11-2018 [Consulta: 25 novembre 2018].

## Enllaços externs

* Entrevista
* article sobre conferencia
* Pàgina Web de Carmen Sarmiento